CELEX: 32005R0869
Language: fi
Date: 2005-06-08 00:00:00
Title: Komission asetus (EY) N:o 869/2005, annettu 8 päivänä kesäkuuta 2005, yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta ivermektiinin ja karprofeenin osalta ETA:n kannalta merkityksellinen teksti

9.6.2005   
            
            
               FI
            
            
               Euroopan unionin virallinen lehti
            
            
               L 145/19
            
         KOMISSION ASETUS (EY) N:o 869/2005,
   annettu 8 päivänä kesäkuuta 2005,
   yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa annetun neuvoston asetuksen (ETY) N:o 2377/90 liitteiden I ja II muuttamisesta ivermektiinin ja karprofeenin osalta
   (ETA:n kannalta merkityksellinen teksti)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon yhteisön menettelystä eläinlääkejäämien enimmäismäärien vahvistamiseksi eläinperäisissä elintarvikkeissa 26 päivänä kesäkuuta 1990 annetun neuvoston asetuksen (ETY) N:o 2377/90 (1) ja erityisesti sen 2 ja 3 artiklan,
   ottaa huomioon eläinlääkekomitean muotoilemat Euroopan lääkeviraston lausunnot,
   sekä katsoo seuraavaa:
   
               (1)
            
            
               Kaikki farmakologisesti vaikuttavat aineet, joita käytetään yhteisössä elintarvikkeita tuottaville eläimille annettaviksi tarkoitetuissa eläinlääkkeissä, olisi arvioitava asetuksen (ETY) N:o 2377/90 mukaisesti.
            
         
               (2)
            
            
               Ivermektiini on lisätty asetuksen (ETY) N:o 2377/90 liitteeseen I nautaeläinten, sian, lampaan ja hevoseläinten maksan ja rasvan osalta sekä hirvieläinten, myös poron, maksan, rasvan, lihaksen ja munuaisten osalta. Merkintä olisi laajennettava kattamaan kaikki elintarvikkeita tuottavat nisäkäseläimet lukuun ottamatta eläimiä, jotka tuottavat maitoa elintarvikkeeksi.
            
         
               (3)
            
            
               Karprofeeni on lisätty asetuksen (ETY) N:o 2377/90 liitteeseen I siten, että karprofeeni mainitaan merkkijäämänä nauta- ja hevoseläinten lihaksen, rasvan, maksan ja munuaisten osalta lukuun ottamatta nautaeläimiä, jotka tuottavat maitoa elintarvikekäyttöön. Kyseinen merkkijäämä olisi korvattava karprofeeni- ja glukuronidikonjugaatin summalla. Karprofeeni olisi lisättävä kyseisen asetuksen liitteeseen II vain nautaeläinten maidon osalta.
            
         
               (4)
            
            
               On tarpeen muuttaa asetus (ETY) N:o 2377/90 vastaavasti.
            
         
               (5)
            
            
               Olisi säädettävä riittävästä määräajasta ennen tämän asetuksen soveltamista, jotta jäsenvaltiot voisivat tehdä tämän asetuksen huomioon ottamiseksi tarvittavat mukautukset markkinoille saattamista koskeviin lupiin, jotka on myönnetty eläinlääkkeitä koskevista yhteisön säännöistä 6 päivänä marraskuuta 2001 annetun Euroopan parlamentin ja neuvoston direktiivin 2001/82/EY (2) mukaisesti.
            
         
               (6)
            
            
               Tässä asetuksessa säädetyt toimenpiteet ovat pysyvän eläinlääkekomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Muutetaan asetuksen (ETY) N:o 2377/90 liitteet I ja II tämän asetuksen liitteen mukaisesti.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan 8 päivästä elokuuta 2005.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 8 päivänä kesäkuuta 2005.
      
         
            Komission puolesta
         
         Günter VERHEUGEN
         
            Varapuheenjohtaja
         
      
   
   
      (1)  EYVL L 224, 18.8.1990, s. 1. Asetus sellaisena kuin se on viimeksi muutettuna komission asetuksella (EY) N:o 712/2005 (EUVL L 120, 12.5.2005, s. 3).
   
      (2)  EYVL L 311, 28.11.2001, s. 1. Direktiivi sellaisena kuin se on viimeksi muutettuna direktiivillä 2004/28/EY (EUVL L 136, 30.4.2004, s. 58).
   LIITE
   A.   Lisätään seuraava(t) aine(et) asetuksen (ETY) N:o 2377/90 liitteeseen I.
   2.   Antiparasiittiset aineet
   2.3   Sisä- ja ulkoloisiin vaikuttavat aineet
   2.3.1   Avermektiinit
   
      
                  Farmakologisesti vaikuttava(t) aine(et)
               
               
                  Merkkijäämä
               
               
                  Eläinlaji
               
               
                  Jäämien enimmäismäärä
               
               
                  Kohdekudos
               
            
                  ”Ivermektiini
               
               
                  22,23-dihydro-avermektiini B1a
               
               
                  Kaikki elintarvikkeita tuottavat nisäkäseläimet (1)
                  
               
               
                  100 μg/kg
               
               
                  Rasva
               
            
                  100 μg/kg
               
               
                  Maksa
               
            
                  30 μg/kg
               
               
                  Munuaiset
               
            
   4.   Tulehduslääkkeet
   4.1   Tulehduskipulääkkeet
   4.1.1   Aryylipropionihappojohdannaiset
   
      
                  Farmakologisesti vaikuttava(t) aine(et)
               
               
                  Merkkijäämä
               
               
                  Eläinlaji
               
               
                  Jäämien enimmäismäärä
               
               
                  Kohdekudos
               
            
                  ”Karprofeeni
               
               
                  Karprofeeni ja karprofeeniglukuronidikonjugaatin summa.
               
               
                  Nauta- ja hevoseläimet
               
               
                  500 μg/kg
               
               
                  Lihas
               
            
                  1 000 μg/kg
               
               
                  Rasva
               
            
                  1 000 μg/kg
               
               
                  Maksa
               
            
                  1 000 μg/kg
               
               
                  Munuaiset”
               
            
   B.   Lisätään seuraava(t) aine(et) asetuksen (ETY) N:o 2377/90 liitteeseen II.
   8.   Tulehduskipulääkkeet
   
      
                  Farmakologisesti vaikuttava(t) aine(et)
               
               
                  Eläinlaji
               
            
                  ”Karprofeeni
               
               
                  Nautaeläimet (2)
                  
               
            
   
      (1)  Ei saa käyttää eläimillä, jotka tuottavat maitoa elintarvikekäyttöön.”
   
      (2)  Vain nautaeläinten maito.”